אריאן דה רוטשילד

הברונית אריאן דה רוטשילד (בצרפתית: Ariane de Rothschild, נולדה בשם אריאן לאנגנר (Ariane Langner) ב-1965 בסן סלוודור, אל סלוודור) היא בנקאית ופילנתרופית צרפתייה, יושבת הראש של חברת ההחזקות קבוצת אדמונד דה רוטשילד מאז 2019. היא אם לארבע בנות ואלמנתו של הברון בנז'אמן דה רוטשילד. אריאן דה רוטשילד נולדה בסן סלבדור, אל סלבדור. אביה היה מנהל בכיר בחברת התרופות הבינלאומית Hoechst. עד גיל שמונה עשרה, אריאן דה רוטשילד ואחיה פיליפ חיו עם הוריהם בבנגלדש, קולומביה ובזאיר לשעבר (DRC). בינואר 1999 נישאה לבנימין דה רוטשילד, בנו של אדמונד דה רוטשילד ויורש קבוצת אדמונד דה רוטשילד. יש להם 4 בנות. בעלה בנימין דה רוטשילד מת ב-15 בינואר 2021 מהתקף לב. אריאן דה רוטשילד אינה יהודיה ולא התגיירה . אריאן דה רוטשילד היא בעלת תואר MBA מאוניברסיטת פייס (Pace) בניו יורק. בתחילה עבדה כברוקרית בסוסייטה ז'נרל בניו יורק ואחר-כך הצטרפה לקבוצת הביטוח האמריקאית AIG, שניסתה להיכנס לשווקים של צרפת ואירופה. היא יושבת ראש מועצת המנהלים של הבנק הפרטי Compagnie Financière Edmond de Rothschild בצרפת ושל Banque privée Edmond de Rothschild בשווייץ. זמן קצר לאחר כניסתה לתפקיד, תבעה אריאן דה רוטשילד את דויד דה רוטשילד, בן דודו של בעלה ומנהל בנק ההשקעות הצרפתי Rothschild & Co על שימושו בשם המשפחה. ביוני 2018, לאחר שלוש שנים של מאבק משפטי, הגיעו הצדדים להסכמה שאף צד לא יעשה שימוש בשם המשפחה לבדו לצורכי מיתוג והפרידו אחזקות צולבות.  דה רוטשילד גם מכהנת כנשיאת מועצת המנהלים של סוכנות הייעוץ הפיננסית והסביבתית BeCitizen. אריאן דה רוטשילד אחראית על קרנות אדמונד דה רוטשילד, המוקדשות לתמיכה באמנות ובתרבות, בריאות ומחקר, סביבה, יזמות חברתית, ודיאלוג בין-תרבותי. היא תומכת בפרויקטים באוניברסיטאות בישראל. היא יושבת ראש קרן אריאן דה רוטשילד (Ariane de Rothschild Foundation), שמרכזה במדריד, שנותנת את חסותה לפרס האמנות על-שם אריאן דה רוטשילד (Ariane de Rothschild Art Prize), פרס לאמנות עכשווית המוענק מדי שנה. תוכנית העמיתים על-שם אריאן דה רוטשילד (Ariane de Rothschild Fellows Program), בשיתוף עם בית הספר למנהל עסקים של אוניברסיטת קולומביה, אוניברסיטת קיימברידג' ו-ESSEC, נועדה לפתח רשת של יזמים חברתיים בעלי עניין בטיפוח תרבות של כבוד הדדי ודיאלוג בין קהילות יהודיות למוסלמיות. היא אחראית על הפעילויות הלא-כספיות של קבוצת אדמונד דה רוטשילד, ביניהן אחוזות יין בבורדו (שאטו קלארק, שאטו מאלמזון, Château des Laurets), ספרד (וגה סיסיליה רוטשילד), דרום אפריקה (רופרט רוטשילד) וארגנטינה (דאסו רוטשילד). היא מנהלת את מון ד'ארבואה, אתר נופש במג'ב. בנובמבר 2014 הוענקו לה אזרחות כבוד של ראשון לציון, ותואר דוקטור לשם כבוד מאוניברסיטת בן-גוריון בנגב. הערה: אילן יוחסין זה אינו כולל את כל חברי משפחת רוטשילד, אלא מתרכז באישים בולטים בה, בפרט בענפים הצרפתי והבריטי. מדיה וקבצים בנושא אריאן דה רוטשילד בוויקישיתוף דניאלה מונטי, ריאיון עם הברונית אריאן דה רוטשילד, באתר הבנק הפרטי אדמונד דה רוטשילד אירופה, 27 בינואר 2011 "הרוטשילדים פתחו חזית שלישית בעסקי היין", Indian Wine Academy,‏ 17 במרץ 2009 האתר של Domaine du Mont d'Arbois אתר קרנות אדמונד דה רוטשילד תוכנית העמיתים על-שם אריאן דה רוטשילד פרס אריאן דה רוטשילד ליאור דטל, קרן רוטשילד תשקיע 10 מיליון שקל בקידום סטודנטים מהפריפריה, באתר TheMarker‏, 15 בספטמבר 2010 איתן אבריאל וטלי חרותי-סובר, הברונית, באתר הארץ, 21 באוקטובר 2010 קרן רוטשילד קיסריה מרכז אדמונד דה רוטשילד John Gapper, Lunch with the FT: Ariane de Rothschild, Financial Times, ‏2016-03-04 Governance | Edmond de Rothschild, www.edmond-de-rothschild.com (ארכיון) Subscribe to read, Financial Times (באנגלית) שלומי דיאז, אות אזרחות כבוד של ראשון לציון לברונית רוטשילד, באתר ישראל היום, 26 בנובמבר 2014 דוקטור לשם כבוד ליוסי ורדי, "אנשים ומחשבים", 1 בדצמבר 2014